

 **REPUBLIKA HRVATSKA**

**KRAPINSKO – ZAGORSKA ŽUPANIJA**

OPĆINA HUM NA SUTLI

 OPĆINSKI NAČELNIK

KLASA: 007-02/20-01/1

URBROJ:2214/02-03-20-1

Hum na Sutli, 13.siječanj 2020.

 Na temelju članka 10. stavka 1. Pravilnika o sufinanciranju udruga koje djeluju na području Općine Hum na Sutli („Službeni glasnik Krapinsko-zagorske županije“br.33/15), općinski načelnik Općine Hum na Sutli raspisuje

**JAVNI NATJEČAJ**

**za prikupljanje prijava za ostvarivanje potpora udruga koje**

 **djeluju na području općine Hum na Sutli**

**Točka 1.**

Registrirane udruge koje djeluju na području općine Hum na Sutli, sukladno ovom Javnom natječaju mogu se natjecati za dodjelu financijskih sredstava za rad i ostvarivanje programa u 2020. godini temeljem Pravilnika o sufinanciranju udruga koje djeluju na području Općine Hum na Sutli (u daljnjem tekstu Pravilnik).

**Točka 2.**

Financijska potpora dodjeljuje se na temelju programa i projekata udruga koje zadovoljavaju opće kriterije, a prvenstveno:

* da ima sjedište na području Općine Hum na Sutli
* da su upisane u Registar udruga, odnosno drugi odgovarajući registar i u Registar neprofitnih organizacija
* da ima program i/ili projekt koji se financira iz proračuna općine Hum na Sutli

**Točka 3.**

Uz opće uvjete, udruge koje prijavljuju programe i projekte trebaju zadovoljiti i slijedeće kriterije:

1. Prijavu podnijeti na obrascu 1-1 (prijava projekta), obrazac 1 (osnovni podaci o podnositelju prijave) te u prilogu dostaviti sve dokaze koji se u prijavi traže u pisanom obliku:
2. dokaz o registraciji udruge (prilog 1) – Izvadak iz Registra udruga Republike Hrvatske, odnosno izvadak iz drugog odgovarajućeg registra u koji se upisuju druge pravne osobe kada su prihvatljivi prijavitelji i izvadak iz Registra neprofitnih organizacija (ili njegove preslike) ne stariji od tri mjeseca do dana raspisivanja natječaja
3. financijski izvještaj udruge i to (prilog 1):
* za obveznike dvojnog knjigovodstva: preslika godišnjeg izvještaja o prihodima i rashodima, Bilanca i bilješke uz financijske izvještaje za prethodnu kalendarsku godinu;
* za obveznike jednostavnog knjigovodstva: Odluka o vođenju jednostavnog knjigovodstva i primjeni novčanog računovodstvenog načela usvojena od zakonskog zastupnika podnositelja i Godišnji financijski izvještaj o primicima i izdacima za prethodnu kalendarsku godinu
1. preslika ovjerenog statuta udruge nositeljice programa ili projekta (**samo udruge koje do sada nisu imale sklopljeni ugovor o sufinanciranju s Općinom Hum na Sutli)**
2. dokaz o sufinanciranju programa ili projekta od jedinica lokalne ili područne (regionalne) samouprave ili nekih drugih izvora sufinanciranja ako je sufinanciranje iskazano u obrascu proračuna programa ili projekta (preslika odluke i/ili ugovora o sufinanciranju)
3. uvjerenje nadležnog suda, ne starije od šest mjeseci, da se ne vodi kazneni postupak protiv osobe ovlaštene za zastupanje udruge (koja je potpisala obrasce za prijavu programa ili projekta i koja je ovlaštena potpisati ugovor o financiranju) programa ili projekta (prilog 1)

**Točka 4.**

Prijava na ovaj Javni natječaj dostavlja se isključivo na propisanim obrascima (obrazac 1-1, obrazac 1, obrazac 2, obrazac 3) koji su sastavni dio ovog Javnog natječaja.

Udruge koje su u 2019. godini koristile financijsku potporu Općine Hum na Sutli dužne su uz prijavu dostavi i popunjen obrazac 3 (Izvješće o utrošku sredstava).

**Točka 5.**

**Rok za prijavu je 14. veljača 2020.godine.**

**Točka 6.**

Samo potpuna i na vrijeme dostavljena Prijava za dodjelu potpore ulazi u postupak administrativne kontrole. Nepotpune i nepravodobne prijave Povjerenstvo za provedbu natječaja će vratiti podnositelju uz dostavnicu.

**Točka 7.**

Odluku o dodjeli potpore, te utvrđenim pojedinačnim novčanim iznosima po korisniku koji u cijelosti ispunjavaju uvjete propisane Pravilnikom i Javnim pozivom, donosi Povjerenstvo u roku od 30 dana od krajnjeg roka za dostavu prijava.

Temeljem donijete odluke iz stavka 1. ovog članka Povjerenstvo za provedbu natječaja dostavlja pisanim putem pojedinačne obavijesti korisnicima o ostvarivanju potpore, te se ujedno pozivaju na potpisivanje Ugovora o korištenju sredstava.

Temeljem sklopljenih ugovora iz stavka 2. ovog članka Općina Hum na Sutli vrši isplatu potpore na žiro račun korisnika u rokovima utvrđenim ugovorom.

Povjerenstvo će odluku o odbijanju prijave podnositelja koji ne ispunjava uvjete propisane Pravilnikom i Javnim natječajem u roku 30 dana po zaprimanju.

 **OPĆINSKI NAČELNIK**

**Zvonko Jutriša,dipl.ing.stroj.**